Document ID: 31999R2805

KOMISSION ASETUS (EY) N:o 2805/1999,
annettu 22 päivänä joulukuuta 1999,
neuvoston asetuksen (EY) N:o 3759/92 soveltamista koskevista yksityiskohtaisista säännöistä kalastustuotteiden tuontihintojen ilmoittamisen osalta annetun asetuksen (EY) N:o 2211/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92(1), sellaisena kuin se on viimeksi muutettuna asetuksella (EY) N:o 3318/94(2), ja erityisesti sen 22 ja 23 artiklan,
sekä katsoo seuraavaa:
1) On tarpeen vahvistaa yksityiskohtaiset säännöt, joiden avulla voidaan varmistua viitehintojen valvontaan vaadittavien tietojen toimittamisesta nopeasti ja luotettavasti.
2) Jokaiselle asetuksen (ETY) N:o 3759/92 liitteissä I, II, III, IV ja V luetelluille tuotteille, jolle on vahvistettu viitehinta, on annettu Taric-koodi.
3) Komission asetuksessa (EY) N:o 2211/94(3), sellaisena kuin se on muutettuna asetuksella (EY) N:o 2431/98(4), säädetään tietojen erittelystä lajin tai tuotteen, luokan tai jalostusasteen mukaan. Koska Taric-lisäkoodin avulla kyseessä oleva tuote voidaan tunnistaa, sitä ei enää ole tarpeen kuvata edellä mainituilla muuttujilla.
4) Tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2211/94 seuraavasti:
1. Korvataan 2 artiklan 1 kohta seuraavasti: "1. Jäsenvaltioiden on ilmoitettava komissiolle asetuksen (ETY) N:o 3759/92 niiden liitteissä I, II, III, IV ja V lueteltujen tavaroiden vapaasti rajalla -hinnat, joille on vahvistettu viitehinta ja jotka on luovutettu vapaaseen liikkeeseen. Tiedot on eriteltävä Taric-koodin ja tuonti-ilmoituksen esittämispäivän mukaan."
2. Korvataan liite II tämän asetuksen liitteellä.
2 artikla
Tämä asetus tulee voimaan 1 päivänä maaliskuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1999.

Labels: 2
6